《幽怀十二首 其十》
宋代·冯山

鸷禽出东海，矫翮与天邻。初从网罗误，遂与韝臂亲。

一肉恋主意，击搏岂为身。飞飞山间雉，耿介不可驯。

作者简介：宋普州安岳人，字允南。初名献能。时称鸿硕先生。嘉祐二年进士。熙宁末，为秘书丞、通判梓州。邓绾荐为台官，不就，退居二十年。后范祖禹荐于朝，官终祠部郎中。有《春秋通解》、《冯安岳集》。